
[bookmark: _Hlk127791528]Na osnovu člana 48 i 95 Zakona o javnim nabavkama („Službeni list CG“, br.  74/19, 003/23, 011/23, 084/24), shodno zahtjevu za pojašnjenje od strane zainteresovanog privrednog subjekta, Komisija za sprovođenje postupka javne nabavke, daje:

POJAŠNJENJE broj 3
Projektovanje i izgradnja nacionalnog paviljona Crne Gore na specijalizovanoj izložbi Expo 2027 Beograd, po principu „ključ u ruke“


Pitanje 1. Poštovani, u predmetnom postupku je došlo do grubog kršenja Zakona o javnim nabavkama te zahtijevamo usaglašavanje tenderske dokumentacije sa Zakonom o javnim nabavkama u smislu člana 118 stav 1 tačka 2 i stav 2 istog člana. Naime, predmetnim članom Zakona o javnim nabavkama je propisano sljedeće: „Odnos cijene i kvaliteta utvrđuje se na osnovu parametara koji mogu da obuhvate: 2) organizaciju, kvalifikacije i iskustvo lica kojima će biti povjereno izvršenje predmeta nabavke, kada iskustvo lica može da ima značajan uticaj na nivo uspješnosti izvršenja predmeta nabavke ili Naručilac mora kao parametre iz stava 1 tačka 2 ovog člana koji se odnose na organizaciju, da predvidi procenat: - učešća žena u broju lica koja će ponuđač angažovati na izvršenju predmeta nabavke; - učešća žena u ukupnom broju zaposlenih kod“ dok ste u Metodologiji vrednovanja ponuda kao potkriterijum naveli samo „Podkriterijum kvalitet (K) iskazuje se kroz: kvalifikacije i iskustvo licenciranog arhitekte (AoR) koji će biti angažovan na predmetnom poslu (max 30 bodova)“ . Dakle, metodologiju vrednovanja ponuda je potrebno izmijeniti na način propisan gore citiranim normama člana 118 Zakona o javnim nabavkama jer je u suprotnom nezakonit postupak javne nabavke u navedenom dijelu i bićemo prinuđeni da uložimo žalbu na tendersku dokumentaciju.

Odgovor:
Članom 118 stav 1 Zakona o javnim nabavkama propisano je da se odnos cijene i kvaliteta utvrđuje na osnovu parametara koji mogu da obuhvate: 1) kvalitet, uključujući tehničke, estetske i funkcionalne karakteristike, dostupnost rješenja za sve korisnike, socijalne, ekološke i inovativne karakteristike trgovine i uslova trgovanja; 2) organizaciju, kvalifikacije i iskustvo lica kojima će biti povjereno izvršenje predmeta nabavke, kada iskustvo lica može da ima značajan uticaj na nivo uspješnosti izvršenja predmeta nabavke ili 3) uslugu nakon prodaje i tehničku pomoć, uslove isporuke, kao što su vrijeme isporuke, proces isporuke, rok isporuke ili rok izvršenja, dok je stavom 2 istog člana propisano da Naručilac mora kao parametre iz stava 1 tačka 2 ovog člana koji se odnose na organizaciju, da predvidi procenat: - učešća žena u broju lica koja će ponuđač angažovati na izvršenju predmeta nabavke; - učešća žena u ukupnom broju zaposlenih kod ponuđača; - udjela žena u vlasničkoj strukturi ponuđača.
[bookmark: _Toc62730559]Naručilac je predmetnom Tenderskom dokumentacijom, u tački 7. METODOLOGIJA VREDNOVANJA PONUDA, definisao da se podkriterijum kvalitet (K) iskazuje kroz kvalifikacije i iskustvo licenciranog arhitekte (AoR) koji će biti angažovan na predmetnom poslu. 
Dakle, Naručilac nije predvidio vrednovanje ponuda na osnovu organizacije ponuđača, već isključivo na osnovu kvalifikacija i iskustva stručnog lica kojem će biti povjereno izvršenje predmeta nabavke.
Polazeći od sadržine Tenderske dokumentacije i smisla citiranih zakonskih odredbi, nesporno proizlazi da u predmetnom postupku organizacija ponuđača nije određena kao parametar za vrednovanje ponuda. Slijedom navedenog, ne postoji zakonska obaveza primjene člana 118 stav 2 Zakona o javnim nabavkama, budući da se obaveze propisane tom odredbom primjenjuju isključivo u slučaju kada je organizacija ponuđača predviđena kao jedan od parametara za vrednovanje ponuda, što u konkretnom postupku nije slučaj.

Predsjednik komisije za sprovođenje postupka javne nabavke 

[bookmark: _Hlk223944879]Član komisije za sprovođenje postupka javne nabavke 

